als_Latn dik_Latn sag_Latn
Jorge Mario Bergoglio u zgjodh Papa i 266-të i Kishës Katolike Romane në mars të vitit 2013 duke marrë emrin Papa Françesk. Ai është papa i parë i zgjdhur nga Amerikat.
Jeta e hershme dhe arsimimi
Jorge Mario Bergoglio lindi në Buenos Aires në Argjentinë në 17 dhjetor 1936 në një familje emigrantësh italianë. Pasi përfundoi gjimnazin, ai u regjistrua pranë universitetit të Buenos Airesit, ku u diplomua për kimi. Më pas ai filloi trajnimin në seminarin jezuit të Villa Devotos. Në mars të vitit 1985 ai hyri në Shoqërinë e Jezusit.
Bergoglio më pas ndoqi studimet në Fakultetin Teologjik dhe Filozofik San Miguel, ku u diplomua në filozofi. Më vonë mori doktoraturën për teologji në Freiburg të Gjermanisë.
Hapat e para drejt të bërit prift
Në dhjetor të 1973-ës, Bergoglio filloi shërbimet si jezuit në një provincë të Argjentinës. Më vonë ai u rikthye në Universitetin San Miguel, ku shërbeu si rektor dhe si profesor teologjie.
Në korrik të 1992, Bergoglio mori titullin peshkop i Auca dhe nidhmës në Buenos Aires. Në shkurt të 1998 ai u bë arqipeshkv i Buenos Aires-it. 3 vite më vonë ai u zgjodh kardinal nga Papa Gjon Pali II. Në 2005 ai mori rolin e presidentit të Konferencës së Peshkopëve në Argjentinë për të shërbyer në atë pozicion për 4 vjet.
Pas vdekjes së Papa Gjon Palit II në prill të 2005, u tha se Bergoglio ishte i dyti me më shumë vota pas Ratzingerit.
Që herët gjatë arsimimit të tij Bergoglio fitoi një reputacion si konservativ doktrinal. Ai i kundërshtonte fuqishëm martesat brenda të njejtit seks, duke i quajtur “sulm shkatërrues në planin e Zotit”. Ai gjithashtu debatoi publikisht mbi përpjekjet për të promovuar kontracepsionin falas dhe inseminimin artificial.
Zgjedhja Papë
Në 13 mars të 2013, në moshën 76 vjeç, Jorge Bergoglio u emërua Papa i 266-të i Kishës Katolike Romake, duke u bërë i pari qytetar amerikan, i pari jo-europian dhe i pari prift jezuit që merr titullin Papë. Ai zgjodhi emrin Francis.
Duke iu drejtuar dhjetëra mijëra personave në sheshin e Shën Pjetrit në Vatikan, pas zgjedhjes së tij Papa Françesku tha: “Siç e dini, detyra e konklavit ishte të caktonin një peshkop të Romës. Më duket se vëllezërit kardinalë më kanë zgjedhur mua, që vij nga shumë larg…Ja ku jam. Ju falenderoj të gjithëve për zgjedhjen.”
Burimi: Biography
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn